Plattform+Typer

=Flyttbare plattformer= Dette er nesten alltid plattformer som ofte eies og driftes av redere, som stiller plattformen og maritimt personell til disposisjon. Leietakerne er i regelen oljeselskaper som tar over ansvaret for deler av virksomheten når plattformen er på arbeidsstedet og klar til bruk. toc

Boreplattformer
Boreplattformer er i de fleste tilfeller i dagligtale kalt //borerigg// eller // lete-rigg. //Dette brukes til lete- og produksjonsboringer. Boreplattformen Deep Sea Delta som i dag heter Songa Delta i Nordsjøen. Det høye tårnet er boretårnet som brukes når en borer etter olje og gass. Bommene som står ut til sidene er brennerbommer der gass brennes av.

Halvt nedsenkbar plattform
En halvt nedsenkbar plattform er en flytende plattform med et skrog som holdes oppe over havet med søyler med stor avstand mellom og med store tverrsnitt, og som er knyttet sammen av neddykkede pongtonger.Søylene er da forbundet sammen i dekket og i bunnen av søylene.

Hovedårsaken til at de bygges slik er å redusere hivbevegelsene av plattformen. Hivet er avhengig av arealet av søylene ved vannlinjen. Ved å gjøre arealet så lite som mulig blir også hivet mindre. Ved små hivbevegelser er det enklere å gjøre en rekke operasjoner som boring og løfteoperasjoner. Halvt nedsenkbare plattformer brukes oftest til boring eller produksjon, men brukes også for eksempel som løftefartøyer, dykkefartøyer og rørleggingsfartøyer. Disse plattformene kan bygges både i stål eller betong, men stål er i praksis helt dominerende. På verdensbasis er det om lag 150 halvt nedsenkbare plattformer.

Strekkstagplattform
En strekkstagplattform er en flytende og vertikalt forankret plattform eller lastebøye som normalt brukes til offshoreproduksjon av olje eller naturgass, og er spesielt egnet for vanndybder på over 300 meter. På norsk sokkel har en to strekkstagplattformer, Snorre A og Heidrun. Snorre A er av stål og Heidun av betong. Ved bruk av strekkstagplattformer kan en bruke stigerør av stål, som har en mye bedre skadestatistikk enn fleksible stigerør. En kan også plassere brønnrammene rett under plattformen og en kan har utblåsnings-ventilen på dekk. Strekkstagplattformer er permanent festet til havbunnen og brukes oftest til produksjon Disse plattformene kan også bygges både i stål eller betong.

Oppjekkbar plattform
En oppjekkbar plattform er en plattform med et skrog og en eller flere legger som kan beveges opp eller ned relativt i forhold til skroget. De kan være flytende, men er festet til havbunnen når den gjør sin funksjon. De brukes oftest til boring eller produksjon, men brukes også som servicefartøyer for spesielle operasjoner. I de senere årene har oppjekkbare plattformer til bruk ved vedlikehold av vindmølleparker til sjøs vært et nytt bruksområde. De har som oftest tre legger, men kan også ha flere. Den er best egnet på relativt grunn vann, men de største kan operere vinterstid på opp til 120m vanndyp.

Lekter
En lekter kan best betegnes som en flytende lastekasse. Den finnes både med og uten motor, men har vanligvis ror, med eller uten antydning til kjøl. Elvelektere finnes på alle større elver i Europa der fallhøyden ikke er for bratt. De var opprinnelig trukket av menn eller hester opp elvene, og drev ned igjen, men er nå utstyrt med motor som er sterk nok til å skyve dem opp elvene. Skrogformen er langstrakt og ganske smal. Siden store deler av Europa er forbundet med et kanalsystem, er der mange lektere og til tider tett trafikk. Lektere eller prammer anvendes i begrenset utstrekning i Norge i dag, men er i bruk som muddersamlere og transport til undervannsdeponier, da assistert av små slepebåter. Flytende arbeidsplattformer blir av og til kalt for lektere.

= Produksjonsplattformer = Dette er plattformer med stål- eller betongunderstell som bygges spesielt for en eller flere funksjoner på et produksjonsfelt, utplasseres for produksjonsperioden og demonteres eller fjernes når feltet er ferdig produsert.

Bøye
En bøye er en flytende, forankret anordning som brukes som sjømerke eller til fortøyning. De er ofte utstyrt med ulike typer lys, lyd eller klokker, avhengig av bøyens formål. 

Betongplattform
Betongplattformer er konstruksjoner laget av armert betong som brukes til produksjon eller utnyttelse av petroleumsresurser. De bygges ved land og taues til sitt bestemmelsessted. Det er to store aktører på verdensmarked som er det franske selskapet Doris og det norske selskapet Norwegian Contractors, som er en del av Aker-gruppen. Tidligere drev Norwegian Contractors og Kværner konkurrende virksomhet for norsk sokkel, der Norwegian Contractors produserte i Jåttåvågen og Vats, mens Kværner produserte ved Hanøy-tangen.